Ved å følge strategiplanens første leksjoner
har du beveget deg fra første etasje til mafiabossens takleilighet.
Nå er det på tide å fokusere på resultatet.
Laster er forretning.
Narkohandel og bordellvirksomhet handler ikke om moral.
Det er business. Grabbe til seg penger med begge nevene.
Å oppfylle inntjeningspotensialet sitt skjer ikke av seg selv.
Det er helt avgjørende at en mafiaboss har en forretningsplan.
Uten en plan kollapser strukturen.
Men ved å bruke både intellektet og musklene dine
kan du overliste konkurrentene og bli den kriminelle direktøren du drømmer om.
Akkurat som denne karen,
Harlems arrogante heroinmagnat, Frank Lucas.
Lucas' revolusjonære strategi snudde opp ned på narkohandelen i New York.
Han tjente over én million dollar om dagen med sin egen forsyningskjede.
Jeg pleide å sove en kald seng.
Så ble jeg med i toppsjiktet, og ting tok av.
Følg Franks banebrytende forretningsplan,
så kan du også sørge for at forbrytelsene dine betaler seg.
UTVID VIRKSOMHETEN
Frank Lucas skapte et heroinimperium til mange millioner dollar fra bunnen av
før han var 40 år gammel.
Målet hans var å tjene penger på å selge heroin,
så han tjente mye penger på å selge heroin.
Her er det du kan lære av Franks suksess før du følger hans vei til direktørsuiten.
FAKTUM NR. 1 - UNGE LUCAS SÅ AT HANS KORT IKKE VAR DE BESTE
Frank Lucas ble født på landsbygda i North Carolina under depresjonen.
Vi hadde ingen muligheter der i det segregerte Nord-Carolina.
Du kunne ikke skape et godt liv for deg selv og familien.
Fetteren hans ble drept av et medlem av Ku Klux Klan.
De skjøt ham i hodet. De stakk en hagle i munnen hans og trakk av.
Noen ganger skjer det ting som endrer livet ditt.
Det forandrer det. Han dro til New York.
Problemet var at han var analfabet.
Han fikk ikke jobb som avisbud engang.
Den eneste måten han kunne overleve på, var ved kriminalitet.
Der han ble akseptert. Så han begynte å selge narkotika.
FAKTUM NR. 2 - LUCAS BLE LÆRT OPP AV EN MEKTIG MENTOR
Bumpy Johnson var tidenes verste svarte gangster.
Bumpy var som en far for ham.
Jeg jobbet med Bump i mange år.
Tretten år, ni måneder og åtte dager.
Jeg gir ham æren for hver krone jeg tjente.
Det var hans fortjeneste.
Da Bumpy døde, overtok Frank narkobransjen.
Frank ville ha narkoen fordi han tenkte at det var der han ville tjene mest.
FAKTUM NR. 3 FRANKS FORRETNING VAR ET FAMILIEFORETAK
Frank var den eldste av syv gutter. Han var helten min.
Når han ba oss om å gjøre noe, gjorde vi det.
Han klarte å beholde kontrollen ved hjelp av brødrene sine.
Han stolte på dem og gjorde dem rike.
Han snakket alltid om familie. Han drillet det inn.
"Hold deg til familien."
Franks karriere var lovende.
Hans lojale, indre sirkel hjalp ham å bygge opp forretningen.
Men det betød ikke at alle respekterte hans autoritet.
Hvordan bevise at du har det som kreves når du starter foretaket ditt?
Ingen kødder med en fyr fra Harlem. Skjønner?
TAKTIKK SKAFF DEG LEGITIMITET PÅ GATEN
Som mafiaboss kan du bare sikre at foretaket ditt lykkes
ved umiddelbart å vise konsekvensene av å stå i veien for deg.
Først knuser jeg hodet hans til grøt.
Du må etablere deg som morder.
Det er en tøff bransje
der omdømme og aksept på gaten er avgjørende.
Ja!
Viser du svakhet som mafiaboss, vil du ikke leve lenge.
De karene visste hvordan man viste muskler fra begynnelsen av.
Whitey Bulger sendte en beskjed ved visstnok å drepe Louis Litif
rett etter at han tok over Bostons Winter Hill Gang.
Han var en gammel kollega som ikke adlød Whiteys ordrer.
Liket ble funnet lemlestet i bagasjerommet på en bil.
Albert Anastasia startet sitt styre
med angivelig å beordre drapet på selgeren Arnold Schuster.
Han kom på drapslisten for å ha hjulpet politiet med å finne en rømling.
Da Griselda Blanco overtok kokainhandelen i Miami,
fant hun på en taktikk for å kontrollere motstanderne.
Hun rekrutterte sicaros, leiemordere på motorsykkel.
De utførte drive-by-drap, vanligvis midt på lyse dagen.
Ikke lenge etter at Frank Lucas overtok Harlems heroinsalg
ble styret hans satt på prøve.
Det finnes alltid ørner når du er på toppen, ikke sant?
Det er alltid noen
som begynner å se på deg og tenke at de kunne gjort det bedre selv.
"Kanskje jeg bør bli sjef."
Du kan ikke la den slags ulydighet gå ubesvart.
Tango var den verste fyren i Harlem på 1960-tallet.
Tango var en stor bølle, 196-197 cm høy. Folk i Harlem var redde for ham.
Tango solgte heroin som frilanser…
…og var kjent for å svindle leverandørene.
Det var noe den nye sjefen Frank Lucas ikke tillot.
Frank luktet en mulighet
for å vise hvem som virkelig bestemte, og sette kjempen på plass.
Da han hørte at Tango så etter varer,
ga Frank ham én kilo heroin
vel vitende om at Tango ville prøve å bedra ham også.
Da Frank kom for å hente pengene to uker senere, skuffet Tango ham ikke.
Han nektet å betale Frank, angrep ham og utfordret Franks ære.
Og hans mors.
Folk stimlet sammen slik Frank visste de ville.
Beskjeden var tydelig.
Frank lot gjerne folk vite at når du er boss,
har du ikke bare fingeren på avtrekkeren, men vet også å trekke av.
Det er et slikt rykte du trenger for å lykkes.
Som mafiaboss kan musklene dine sparke opp døren,
men vettet ditt får inn pengene.
Begynn med dette mantraet som enhver klok forretningsmann må følge:
Betal aldri detaljpris.
TAKTIKK KUTT UT MELLOMMANNEN
Barn drømmer om å bli idrettsutøvere, astronauter eller filmstjerner.
Ingen ønsker å bli mellommann. Synd, for det er der pengene er.
Heroinbransjens forsyningskjede er internasjonal.
Mellommannen tjener enormt mye penger, for han går til kilden.
Og det tas av fortjenesten din. La meg forklare.
Da Frank begynte,
kom heroin til USA via det som ble kalt "The French Connection".
Den startet med valmuer fra Tyrkia.
BONDENS PRIS 25 $/KG
Opiumsaften ble høstet fra modne planter.
Saften ble kokt med kalk for å skille ut morfinen.
MORFIN
Så ble den sendt til Frankrike
hvor flittige kjemikere gjorde morfinen til heroin.
Det var en presis og stinkende prosess.
Så var det opp til den korsikanske mafiaen å skjule
den raffinerte heroinen så godt de kunne og frakte den over Atlanteren til USA.
SMUGLERPRIS
Det er en dyr brødrister.
Etter at heroinen kom i land,
solgte USAs mafia den med opptil 400 % påslag.
Så kom den ut på gaten takket være langere som Frank Lucas.
ENGROSPRIS 50 000 $/KG
Denne ordningen ga mafiaen utallige millioner.
Men for luringer som Frank
var det et overmåte ineffektivt foretak.
Frank ville kutte ut mellommannen for å maksimere fortjenesten
og også minske sjansen for at politiet skulle penetrere organisasjonen hans.
Lucas trengte en god idé. Den fikk han fra samme sted
som du sannsynligvis får dette viktige innholdet.
Fjernsynet.
Det var en nyhetssending.
De fortalte om karene i Vietnam som dopet seg.
Washington innrømmer
at det er narkotikaproblemer blant soldatene i Vietnam.
Selv om enkelte kanskje bare så en krise, tenkte Frank annerledes.
Frank så en mulighet til å få fraktet heroinen fra Asia.
Franks plan? Å omgå the French Connection
og skape sin egen forsyningslinje fra Det fjerne østen.
Heldigvis hadde han allerede en kontakt.
Fetteren hans, en mann ved navn Ike Atkinson,
var en pensjonert sersjant i Asia
som kunne ta kontakt med dem som dyrket valmuene.
Men når du vurderer en ny forretning, må du se før du hopper.
Frank reiste til Bangkok i Thailand for å møte fetter Ike.
Ike introduserte ham for sin leverandør.
Av åpenbare grunner kalte Frank ham for 007.
007 var villig til å selge Frank over 200 kilo heroin på stedet
for om lag én million dollar, en tiendedel av det mafiaen ville krevet.
Frank gikk gladelig med på det
og fant en hjelpsom soldat til å frakte fangsten til USA.
Dette kunne bli starten på et vakkert forhold.
Men Frank måtte sørge for at 007s operasjon taklet utfordringen.
Så han dro selv på fottur inn i jungelen i Thailand i den kvelende varmen…
…til han endelig nådde frem til Det lovede land.
Frank ble imponert og kjøpte flere varer på stedet.
Men på hjemturen møtte de på en hindring.
Banditter.
Frank kjempet sammen med guidene.
Da røyken forsvant, var bandittene døde.
Franks mål om å sikre en direkte heroinforsyning levde i beste velgående.
Jeg gikk inn, hentet lasten og kom tilbake. Resten er historie.
Men selv om du får en direkte kontakt til varene,
blir du ikke øverste boss uten å mestre salg.
Hvordan får du solgt varene dine raskt?
TAKTIKK KUPP MARKEDET
Når salgsvolumet ditt ikke når opp til markedspotensialet,
uansett grunn, har du et problem.
Strategiplanens løsning på dette vanlige dilemmaet?
Bli den eneste aktøren i byen.
Hvis du kupper markedet, har du kontroll over det.
Du kan kreve så mye du vil.
Det funket unektelig for disse karene.
Bossen Enoch "Nucky" Johnson brukte sine politiske forbindelser
og styrte gangstervirksomheten i Atlantic City under forbudstiden.
Han tjente en halv million dollar i året, ni millioner i dag,
på ulovlig alkohol, prostitusjon og gambling.
Philadelphia-bossen Nicodemo Scarfo kuppet metamfetaminmarkedet
ved å importere og distribuere mer enn 400 liter P2P.
Det var nok til å lage et halvt tonn av det vanedannende stoffet.
Og Cheng Chui Ping, kjent som søster Ping, tjente 40 millioner dollar over to tiår
ved å bli hovedleverandøren av migranter for smugling fra Kina til USA.
Det ga henne kallenavnet "Alle slangehoders mor."
3 ÅR ETTER AT LUCAS BLE BOSS
Men Frank Lucas ville betjene en større og raskt voksende forbrukergruppe.
Rundt 50 % av de heroinavhengige bor i New York City,
og anslagsvis 80 % av de kjente narkomane i New York City bor her, i Harlem.
Etterspørselen var ikke noe problem,
men hvordan sørger du for at kundene kommer til deg?
Det begynner med markedsføring.
Som de fleste bedrifter gir du produktet et merkenavn.
Du vil at folk skal se etter merkevaren din. Da må merket ditt være bra.
Og navnet må fange folks oppmerksomhet.
Her er noen av Franks konkurrenter.
Jeg kjenner igjen noen av disse. Skal jeg lese alle?
Ok.
Mean Machine.
Could Be Fatal.
Taster's Choice. Harlem Hijack. Joint.
Fuck Me, Fuck You.
-Dick Down. -Oh Can't Get Enough of that Funky Stuff.
-Payback. -Tragic Magic.
Nice To Be Nice.
Ding Dong.
OD Correct. Official Correct. Past Due.
Payback Revenge.
Green Tape. Red Tape. Rush.
De manglet ikke fantasi.
Men smart merkevarebygging kan bare nå så langt.
Det er det som er i pakken som teller.
Frank kalte sin "Blue Magic",
og det var det beste dopet man kunne kjøpe.
Franks hemmelige saus?
Heroinen som langerne solgte da, hadde en renhetsgrad på bare én til tre prosent.
Men Lucas satte kundene først
og økte renhetsgraden til fra fem til syv prosent.
De fikk en bedre rus. Du kan kjøpe en Ford eller en Cadillac.
Jeg vil heller ha Cadillac. Det var det Frank solgte.
Og når du selger et førsteklasses og potensielt dødelig produkt,
er kvalitetskontroll viktig.
Frank sørget for at produksjonen ble ivaretatt av en ekte ekspert,
produksjonsgeniet han kalte Red Top.
Hver gang Frank mottok heroin fra Asia, leverte han forsendelsen til Red Top
som blandet ut heroinen for å gjøre den klar for gaten.
Etter hvert som etterspørselen økte, ansatte Frank flere
og fikk de nyansatte til å bruke en spesiell uniform for gjennomsiktighet.
For å unngå å bli oppdaget måtte Red Top flytte operasjonen rundt i byen.
Noen ganger bestakk han til og med politifolk for å få jobbe hjemme hos dem.
Men for virkelig å kuppe markedet trengte Frank noe annet.
En solid detaljhandelstrategi.
Da han studerte politiets atferd, så Frank et nøkkelmønster.
POLITISTASJON
Politiets morgenskift forlot sine posisjoner kl. 16.
Men kveldsskiftet overtok ikke før kl. 17.
Frank ba løytnantene sine om å være aktive i gatene i denne gylne timen.
Imens overvåket Frank mannskapets kundeservice
ved å kjøre rundt i Harlem undercover.
Hvis noen feilet, var fanden løs.
Men når varene dine selger så bra, kan du bare lene deg tilbake og nyte det.
Ved å skape et førsteklasses produkt og mestre distribusjonen
hadde Frank Harlems heroinmarked i sin hule hånd.
Hvem ville vel ikke nytt fruktene av arbeidet sitt nå?
Men følg nøye med på neste leksjon før du kaster om deg med penger.
TAKTIKK HVITVASK KONTANTENE DINE
Når du langer dop på gaten, får du ikke akkurat betalt via bank.
Kontantoppgjør er best for ulovlige varer, for det kan ikke spores.
Men en overflod av kontanter kan skape problemer.
De tjente vilt mye penger.
Folk som Frank Lucas hadde
hundretusenvis av dollar i tjue- og femtisedler og tiere og femmere.
Det er tungt å bære og vanskelig å telle.
Og du vet, banken blir mistenksom på hvorfor du har så mye i kontanter
når folk betales med sjekk.
Det er ikke det eneste problemet.
Til syvende og sist må også gangstere gjøre rede for pengene sine.
Bor du i et herskapshus i Howard Beach og har en Porsche,
men påstår i selvangivelsen at du tjener 12 000 i året som postmann,
er det noe som ikke stemmer.
Derfor oppfant forbrytergudene hvitvasking.
Klar til å gjøre skitne penger rene?
Teknikkene varierer, men de følger for det meste de samme trinnene.
Trinn én. Plassering.
Start et lovlig firma med en bankkonto der du kan parkere ulovlig fortjeneste,
f.eks. en bilvask eller en strippeklubb.
Trinn to. Lagdeling.
Skill pengene fra sitt ulovlige opphav med komplekse transaksjoner.
Kjøp gull, for eksempel. Veksle det inn.
Send de pengene fra én internasjonal bankkonto til en annen
for å gjøre dem enda vanskeligere å spore.
Eller invester inntektene i luksusbiler, smykker eller fast eiendom.
Så selger du dem igjen. Det tar oss til trinn tre. Integrasjon.
Invester de nyvaskede kontantene i det legitime finanssystemet
for å holde skattefuten unna sporet.
Voilà! Dine skitne narkopenger er nå rene som snø.
Det høres enkelt ut, men det vanskelige med hvitvasking er
at du ikke kan gjøre det alene.
I New York kjente Frank alle,
så han hadde en god forbindelse som vasket pengene for ham.
Han hadde en kontakt på sjefsnivå i Chemical Bank.
Han instruerte kassererne om å bistå Frank.
Og det gjorde de.
De talte hundretusenvis av dollar i femmere, tiere, enere og tjuelapper.
Og bankpersonen han jobbet med, stilte ingen spørsmål,
men vekslet bare alt om til hundredollarsedler.
Som en ekte boss investerte Lucas sine rene kontanter
i lovlige, skattegenererende forretninger.
Han kontrollerte praktisk talt et helt kvartal i Harlem.
Han hadde en klubb der. Han hadde et par butikker.
Han hadde kontorbygg i Detroit og i andre deler av New York City.
En ranch i Nord-Carolina.
Han kjøpte 1 600 hektar jord. Tre hundre storfe.
Han hadde en premieokse verdt 100 000 dollar der nede.
Det var en stor jævla okse.
Den jævelen var enorm.
Franks mangfoldige portefølje banet vei for ham inn i eliten.
Frank kjente datidens kjendiser. Boksere, Joe Louis, artister.
Han var kjendis i sin tid
selv om han gjorde noe veldig ulovlig og galt.
En gang satt jeg i en bar. Han sa: "Liker du James Brown?" "Ja", sa jeg.
Så begynte musikken, og James Brown kom bort,
tok hånden min og ville ha meg til å danse. "Jøss", sa jeg.
Takket være Franks hvitvaskingsekspertise
kunne han og brødrene leve som kongelige i Harlem.
Alt er penger. Dette er USA.
Alt er penger.
Men når produktet ditt er førsteklasses heroin,
vil ikke de lykkelige dagene vare evig.
Mange begynte å dø, og regjeringen begynte å våkne.
USAs største folkefiende er narkotikamisbruk.
Hvordan holder du forretningsplanen på rett kurs i slike tider?
Selskapets produktivitet og relasjoner har tatt alvorlig skade.
Begge må repareres så fullt og raskt som mulig.
TAKTIKK BESKYTT FORTJENESTEN DIN
Hvis du vil at forretningen din skal vare,
trenger du en strategi som kan tilpasses alle markedsforhold.
I 1971 fant president Nixon på begrepet "krig mot narkotika".
Denne krigen raste i New York City,
så det var kritisk viktig for politiet i New York
å vise at de kunne få ting gjort ved å slå til mot disse karene.
Frank løste dette problemet med en mangesidig tilnærming.
Han startet med en PR-kampanje.
Han mente at å gjøre ting for samfunnet
ville være en effektiv måte å beskytte seg selv og foretaket på.
Han lånte folk penger uten tanke på tilbakebetalingen.
Tok seg av folk. Han holdt lokalsamfunnet på sin side.
Han sørget også for å ta seg av en enda viktigere befolkningsgruppe.
Politiet.
Frank brukte mye penger på å bestikke politiet.
Et korrupt politi betød
at han kunne gå ned gaten uten å bekymre seg for å bli arrestert.
Han visste at en forsyning med narkotika ville komme trygt frem
uten å bli beslaglagt av politiet.
Men som mange mafiabosser oppdager,
kan generøsitet gjøre at noen menn i blått vil ha mer.
Tidlig på 70-tallet
hadde Frank Lucas flyttet familien til et rolig forstadshus.
Men når du lever et kriminelt liv, følger forretningene med deg hjem.
En dag fikk Frank en uønsket gjest,
en korrupt politimann han kalte Babyface.
Han beordret Frank til å gi ham 10 000 i måneden,
ellers ville han stenge Franks virksomhet for godt.
Frank så ingen reelle valg, så han betalte.
Men mens Frank prøvde å holde Babyface unna,
ble DEA en stadig større trussel.
De hadde jobbet døgnet rundt med å samle informasjon om Franks virksomhet.
Og da en mafiainformant sto frem,
slo de hardt til.
Jeg kan si at da agentene og politifolkene kom for å arrestere ham,
kastet kona hans flere treningsbager ut av vinduet.
Det var over 500 000 dollar i små sedler.
Dette var penger han hadde samlet inn
for å dra til Thailand og kjøpe 100 kilo heroin.
Dessverre ble turen ikke noe av.
Frank ble tiltalt for narkotikasmugling både føderalt og i delstaten.
Han ble funnet skyldig og dømt til 70 år i fengsel.
Men så gjorde Harlems største narkoboss en siste transaksjon.
Frank ble med på USAs lag
og besluttet seg for å samarbeide for å få kortere straff.
Han tok den rette avgjørelsen for seg selv som forretningsmann.
Selv om det betød å vende seg mot sin egen bror.
Du tyster aldri.
Man det gjorde han!
Noen ganger er det vanskelig å takle den typen svik.
Det er det. Fra noen andre kan du takle det litt lettere,
men broren din, din egen familie?
Det svir i sjelen.
Det gjør fremdeles vondt.
Hva kan jeg si? Det er bare forretninger.
Frank Lucas var et profittmaksimerende geni og tjente millioner,
men hans tid på toppen varte bare i syv år.
Hvis du vil at flammen din skal brenne både sterkt og lenge,
må du grave dypere i strategiplanen
og følge vår neste kriminelle gigant,
den sicilianske toppbossen Salvatore "Beistet" Riina.
Hemmeligheten bak hans legendariske dominans i underverden:
Total ringeakt for menneskeliv.
Er du klar til å slippe løs beistet i deg?
Tekst: Linda Hansen